Такой думкі прытрымліваюцца і самі механізатары, вадзіцелі. З кім бы ні размаўляў, усе наракалі на неспрыяльнае надвор’е. Летась, напрыклад, са жнівом управіліся за тры тыдні. Сёлета яно даецца з вялікай цяжкасцю. Тым не менш, дзякуючы майстэрству і прафесіяналізму экіпажаў, хацілаўцы ў ліку лепшых у раёне. Лідзіруюць мінулагоднія пераможцы — старшы камбайнер Валерый Ярашэвіч і яго памочнік Антон Міхалевіч. Іх маладзёжны экіпаж намалаціў ужо больш за 300 тон зерня. Прырастаюць асабістыя рахункі Мікалая Чашуна, Андрэя Калінскага, Віктара Кобзіка, Дзмітрыя Браздаўскаса, Мікалая Пабядзінскага і астатніх камбайнераў. У лідарах і вадзіxadцелі Уладзімір Усаценка, Андрэй Галубоўскі.